
Brug af klubbens turkanoer

Klubben ejer 3 aluminiums turkanoer og råder ligeledes over yderligere 2 turkanoer af glasfiber. Disse kanoer kan gratis lånes af alle klubbens medlemmer. Der hænger en kalender i klubhuset, hvori du kan skrive og reservere en kano. Padler og veste til kanoerne findes i skab og kasse ved kap-bådhuset/værkstedet. Pas godt på kanoerne, da de også fremover skal være til fælles gavn og glæde for alle klubbens medlemmer.

361 kanoer
De tre aluminiums-turkanoer som 361 ejer er: “Stålanden” og “Sølvmågen” som kun er til dagsture eller annoncerede klubture. “Jernspurven” som kan benyttes til overnatning, dog kun i weekends. Klubben har altid første prioritet til brug af klubkanoerne, når de skal benyttes til stævner eller annoncerede klubture.

Institut for idræt (IFI) kanoer
IFI har to turkanoer liggende i 361. En grøn fiberkano “Old Town Discovery 164” og en rød fiberkano “Old Town Discovery 164”. IFI har altid første prioritet til brug af disse kanoer, men i perioder hvor IFI ikke selv anvender dem kan medlemmer i 361 at låne dem. Kanoerne kan alene lånes til dagture.

Regler for brug af 361 og IFI kanoer
[bookmark: _GoBack]Brug af kanoer sker på eget ansvar. Landets til enhver tid gældende love skal overholdes.
· Der skal altid være mindst et klubmedlem i hver kano.
· Kanoerne skal reserveres i udlånskalenderen med navn og medlemsnummer.
· Det skal markeres tydeligt, I hvilket tidsrum kanoen er reserveret
· Hvis det kun er en kort tur er det vigtigt at overholde tiden, da det så er muligt for andre medlemmer at få glæde af kanoen samme dag.
· Kanoerne må ikke forlade Furesøkredsen´s område (Bagsværd Sø, Lyngby Sø, Furesøen og Farum Sø), undtagen ved brug til stævner eller annoncerede klubture.
· Der skal altid være mindst én rednings- eller svømmevest pr. person ombord.
· Veste fra idrætshuset må ikke benyttes i kanoerne.
· Manglende veste i kanoen giver karantæne, politiet er berettiget til at udskrive bøde og i værste fald kan det medføre druknedøden.
· Veste skal altid bæres i perioden fra 1. okt. til 1. maj.
· Efter brug stilles padler og veste pænt på plads igen.
· Fejl, mangler og skader rapporteres omgående til bestyrelsen. Læg evt. et brev i den røde postkasse ved kontoret på 1. sal i klubhuset.
· Kanoen skal rengøres efter brug.
· Kanoerne låses til stativet igen efter brug.

